	На основу члана 132. Закона о стечају („Службени гласник РС“ бр. 04/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) и у складу са Правилником о утврђивању националних стандарда за управљање стечајном масом - Национални стандард број 5. - Национални стандард о начину и поступку уновчења имовине стечајног дужника („Службени гласник РС“ бр. 62/2018), стечајни управник објављује
 
 
ПОЗИВ ЗА ДОСТАВЉАЊЕ ПОНУДА
ЗА ВРШЕЊЕ ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА ПРИВРЕДНО ДРУШТВО ДУМАЧА ДОО ШАБАЦ, 
ОБРЕНОВАЧКИ ПУТ ББ – У СТЕЧАЈУ
 
 
Позивају се стручна лица да доставе своје понуде за вршење процене вредности:
1.      имовине стечајног дужника 
2.      стечајног дужника као правног лица.
 
За потребе утврђивања процене вредности у поступку продаје потребно је користити методе:
                    процену вредности имовине стечајног дужника ликвидационом методом,
                    процену вредности стечајног дужника као правног лица методама које су у складу са Међународним стандардима финансијског извештавања а којима се обезбеђује највећа вредност за повериоце.
 
Рок за израду процене је 30 дана од дана пријема обавештења о избору.
 
Процена мора садржати:
1)      предмет процене односно списак имовине која је предмет процене и списак имовине која није предмет процене као и разлог изостављања из процене,
2)      детаљан опис и техничке каратеристике предмета процене,
3)      правно мишљење у вези правног статуса имовине која је предмет процене,
4)      дефиниције и опис метода процене,
5)      закључак о процењеној ликвидационој вредности имовине стечајног дужника,
6)      закључак о процењеној вредности стечајног дужника као правног лица,
7)      процену целисходности продаје стечајног дужника као правног лица у односу на продају целокупне имовине, имовинске целине или појединачне имовине стечајног дужника,
8)      списак имовине која је предмет обезбеђења потраживања разлучних и заложних поверилаца,
9)      учешће вредности процењене имовине која је предмет обезбеђења у односу на процену вредности правног лица (изражено у процентима),
10)  датум процене,
11)  списак и мишљење о имовинско – правној документацији на основу које је сачињена процена,
12)  доказ о оспособљености за обављање послова проценитеља а посебно за обављање послова процене непокретности у смислу Закона о проценитељима вредности непокретности (''Сл. гласник РС'', број 108/2016).
 
Процена се доставља се стечајном управнику у форми Извештаја о процени, у писаној форми у 3 (три) примерка и електонским путем на адресу milijanraf@gmail.com.
 
Заинтересовани понуђачи, односно њихови овлашћени представници, могу добити детаљније информације за израду понуде (податке о имовини која треба да буде предмет процене) на адреси стечајног управника: Милијан Рафаиловић, Ваљево, ул. Милована Глишића бр. 13, сваког радног дана од 9 до 14 часова, уз претходну најаву на телефон број 063/286-908 или путем e-mail адресе milijanraf@gmail.com.
 
Понуда мора садржати:
1)      податке о стручним лицима којa ће вршити процену,
2)      висину накнаде за извршену процену са урачунатим ПДВ,
3)      сагласност да се плаћање накнаде за извршену процену изврши по продаји имовине која је предмет продаје.
 
Понуде за вршење процене предати најкасније до 30.09.2021. године до 15 часова на адресу стечајног управника: Милијан Рафаиловић, Ваљево, ул. Милована Глишића бр. 13, у затвореним ковертама, са обавезном назнаком „Понуда за вршење процене вредности имовине стечајног дужника „ПРИВРЕДНО ДРУШТВО ДУМАЧА ДОО ШАБАЦ, ОБРЕНОВАЧКИ ПУТ ББ – У СТЕЧАЈУ“.
 
Стечајни управник сачињава листу достављених понуда и доставља је Одбору поверилаца у року од 8 (осам) дана од истека рока за предају понуда. Одбор поверилаца у року од 8 (осам) дана од дана достављања листе понуда врши избор најбољег понуђача искључиво са листе достављених понуда и не може позивати друге понуђаче.
 
У случају да Одбор поверилаца не донесе одлуку у року од осам дана од дана достављања листе понуда, избор понуђача врши стечајни управник такође искључиво са листе достављених понуда.

